CELEX: 31992D0510
Language: el
Date: 1992-10-19 00:00:00
Title: Απόφαση του Συμβουλίου της 19ης Οκτωβρίου 1992 για την εξουσιοδότηση των κρατών μελών να συνεχίσουν να εφαρμόζουν σε ορισμένα πετρελαιοειδή που χρησιμοποιούνται για συγκεκριμένους σκοπούς, τους υφιστάμενους μειωμένους συντελεστές ειδικών φόρων κατανάλωσης ή τις υφιστάμενες απαλλαγές από ειδικούς φόρους κατανάλωσης, σύμφωνα με τις διαδικασίες του άρθρου 8, παράγραφος 4, της οδηγίας 92/81/ΕΟΚ

Avis juridique important

|

31992D0510

92/510/ΕΟΚ: Απόφαση του Συμβουλίου της 19ης Οκτωβρίου 1992 για την εξουσιοδότηση των κρατών μελών να συνεχίσουν να εφαρμόζουν σε ορισμένα πετρελαιοειδή που χρησιμοποιούνται για συγκεκριμένους σκοπούς, τους υφιστάμενους μειωμένους συντελεστές ειδικών φόρων κατανάλωσης ή τις υφιστάμενες απαλλαγές από ειδικούς φόρους κατανάλωσης, σύμφωνα με τις διαδικασίες του άρθρου 8, παράγραφος 4, της οδηγίας 92/81/ΕΟΚ  

Επίσημη Εφημερίδα αριθ. L 316 της 31/10/1992 σ. 0016 - 0018 Φινλανδική ειδική έκδοση: Κεφάλαιο 9 τόμος 2 σ. 0095  Σουηδική ειδική έκδοση: Κεφάλαιο 9 τόμος 2 σ. 0095 

ΑΠΟΦΑΣΗ ΤΟΥ ΣΥΜΒΟΥΛΙΟΥ  της 19ης Οκτωβρίου 1992  για την εξουσιοδότηση των κρατών μελών να συνεχίσουν να εφαρμόζουν σε ορισμένα πετρελαιοειδή που χρησιμοποιούνται για συγκεκριμένους σκοπούς, τους υφιστάμενους μειωμένους συντελεστές ειδικών φόρων  κατανάλωσης ή τις υφιστάμενες απαλλαγές από ειδικούς φόρους κατανάλωσης, σύμφωνα με τις διαδικασίες του άρθρου 8 παράγραφος 4 της οδηγίας 92/81/ΕΟΚ  (92/510/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία του Συμβουλίου 92/81/ΕΟΚ της 19ης Οκτωβρίου 1992 για την εναρμόνιση της διάρθωσης των ειδικών φόρων κατανάλωσης που επιβάλλονται στα πετρελαιοειδή, και ιδίως το άρθρο 8 παράγραφος 4 (1),  την πρόταση της Επιτροπής,  Εκτιμώντας:  ότι, σύμφωνα με το άρθρο 8 παράγραφος 4 της οδηγίας 92/81/ΕΟΚ, το Συμβούλιο, αποφασίζοντας ομόφωνα μετά από πρόταση της Επιτροπής, μπορεί να επιτρέψει σε οποιοδήποτε κράτος μέλος να εφαρμόσει απαλλαγές ή μειώσεις του ειδικού φόρου κατανάλωσης που  επιβάλλεται στα πετρελαιοειδή για λόγους ειδικής πολιτικής-  ότι τα κράτη μέλη ανακοίνωσαν με επιστολές στην Επιτροπή την πρόθεσή τους να συνεχίσουν την εφαρμογή ορισμένων απαλλαγών ή μειώσεων που προβλέπονται ήδη στην εθνική νομοθεσία τους και τις τις οποίες πρέπει να εφαρμοστεί η διαδικασία που προβλέπεται στο  εν λόγω άρθρο 8 παράγραφος 4-  ότι τα άλλα κράτη μέλη ενημερώθηκαν σχετικά-  ότι έχει γίνει αποδεκτό από την Επιτροπή και όλα τα άλλα κράτη μέλη ότι όλες αυτές οι απαλλαγές είναι δικαιολογημένες στο πλαίσιο της εφαρμογής ειδικών πολιτικών και δεν προκαλούν στρεβλώσεις του ανταγωνισμού ούτε παρεμποδίζουν την καλή λειτουργία της  εσωτερικής αγοράς-  ότι οι μειώσεις ή οι απαλλαγές θα επανεξετάζονται συνεχώς από την Επιτροπή ώστε να εξασφαλίζεται η συμβατότητά τους, με τη λειτουργία της εσωτερικής αγοράς ή την κοινοτική πολιτική στον τομέα της προστασίας του περιβάλλοντος-  ότι, σύμφωνα με το άρθρο 8 παράγραφος 6 της οδηγίας 92/81/ΕΟΚ, το Συμβούλιο, με βάση μια έκθεση της Επιτροπής, καλείτει να αναθεωρήσει την κατάσταση το αργότερο στις 31 Δεκεμβρίου 1996,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Σύμφωνα με το άρθρο 8 παράγραφος 4 της οδηγίας 92/81/ΕΟΚ και με την επιφύλαξη των υποχρεώσεων που προβλέπονται στην οδηγία 92/82/ΕΟΚ του Συμβουλίου της 19ης Οκτωβρίου 1992 για την προσέγγιση των συντελεστών των ειδικών φόρων κατανάλωσης στα  πετρελαιοειδή (1), επιτρέπεται στα ακόλουθα κράτη μέλη να συνεχίσουν να εφαρμόζουν τις υφιστάμενες μειώσεις στους συντελεστές των ειδικών φόρων κατανάλωσης ή τις απαλλαγές από τους ειδικούς φόρους κατανάλωσης, όπως προσδιορίζεται στη συνέχεια:  1. στο Βασίλειο του Βελγίου:  -για τα δημόσια μέσα τοπικής μεταφοράς επιβατών,  -για τα αέρια πετρελαίου που έχουν υγροποιηθεί (LPG), το φυσικό αέριο και το μεθάνιο,  - για κινητήρες που χρησιμοποιούνται για την αποστράγγιση περιοχών που έχουν πληγεί από πληρμμύρες,  - για την αεροπλοΐα εκτός των περιπτώσεων που καλύπτονται από το άρθρο 8 παράγραφος 1 στοιχείο β) της οδηγίας 92/81/ΕΟΚ,  - για τη ναυσιπλοΐα ιδιωτικών σκαφών αναψυχής-  2. στην Ομοσπονδιακή Δημοκρατία της Γερμανίας:  - για τη χρήση των αερίων αποβλήτων υδρογονανθράκων ως θερμικών καυσίμων,  - για τα δείγματα πετρελαιοειδών που προορίζονται για αναλύσεις, δοκιμές για την παραγωγή ή για άλλους επιστημονικούς σκοπούς-  3. στο Βασίλειο της Δανίας:  - για μερική επιστροφή προς τον εμπορικό τομέα, με την προϋπόθεση ότι οι φόροι αυτοί είναι σύμφωνοι με τις κοινοτικές διατάξεις για ότι για το ποσό του φόρου που καταβάλλεται και δεν επιστρέφεται τηρούνται πάντοτε οι ελάχιστοι συντελεστές του φόρου ή  του τέλους ελέγχου επί των πετρελαιοειδών, όπως προβλέπεται στην κοινοτική νομοθεσία,  - για τα δημόσια μέσα τοπικής μεταφοράς,  - για τη μείωση του φορολογικού συντελεστή επίτου πετρελαίου εσωτερικής καύσης ντίζελ με σκοπό την ενθάρρυνση της χρήσης περισσοτέρων καυσίμων που προστατεύουν το περιβάλλον, με την προϋπόθεση ότι τα κίνητρα αυτά συνδέονται με καθιερωμένα τεχνικά  χαρακτηριστικά συμπεριλαβανομένου του ειδικού βάρους, της περιεκτικότητας σε θείο, του σημείου απόσταξης, του αριθμού και δείκτη κετανίου και ότι για τους συντελεστές αυτούς τηρούνται πάντα οι ελάχιστοι συντελεστές των φόρων επί των πετρελαιοειδών όπως  προβλέπεται στην κοινοτική νομοθεσία,  - για την αεροπλοΐα, εκτός των περιπτώσεων που καλύπτονται από το άρθρο 8 παράγραφος 1 στοιχείο β) της οδηγίας 92/81/ΕΟΚ-  4. στην Ελληνική Δημοκρατία:  - για χρήση από μέρους των ενόπλων δυνάμεων του κράτους,  - για τα δημόσια μέσα τοπικών μεταφορών,  - για τις εγκαταστάσεις αφαλάτωσης,  - για τη μείωση του φορολογικού συντελεστή επί του πετρελαίου εσωτερικής καύσης ντίζελ με σκοπό την ενθάρρυνση της χρήσης περισσοτε'ρων καυσίμων που προστατεύουν το περιβάλλον με την προϋπόθεση ότι τα κίνητρα αυτά συνδέονται με καθιερωμέναν τεχνικά  χαρακτηριστικά συμπεριλαμβανομένου του ειδικού βάρους, της περιεκτικότητας σε θείο, του σημείου απόσταξης, του αριθμού και δείκτη κετανίου και ότι για τους συντελεστές αυτούς τηρούνται πάντα οι ελάχιστοι συντελεστές των φόρων επί των πετρελαιοειδών όπως  προβλέπεται στην κοινοτική νομοθεσία,  - για τη ναυσιπλοΐα ιδιωτικών σκαφών αναψυχής μη νηολογημένων στην Ελλάδα,  - για τα αέρια πετρελαίου που έχουν υγροποιηθεί (LPG) και μεθάνιο που χρησιμοποιούνται για βιομηχανικούς σκοπούς-  5. στο Βασίλειο της Ισπανίας:  - για τα αέρια πετρελαίου που έχουν υγροποιηθεί (LPG), και χρησιμοποιούνται ως καύσιμο κινητήρων στα δημόσια μέσα τοπικών μεταφορών-  6. στη Γαλλική Δημοκρατία:  - για καύσιμα που χρησιμοποιούνται στα ταξί, μέσα στα όρια ετήσιας ποσόστωσης,  - για την αεροπλοΐα, εκτός των περιπτώσεων που καλύπτονται από το άρθρο 8 παράγραφος 1 στοιχείο β) της οδηγίας 92/81/ΕΟΚ,  - για την κατανάλωση στη νήσο της Κορσικής μέχρι τις 31 Δεκεμβρίου 1994,  - στο πλαίσιο ορισμένων πολιτικών για την υποβοήθηση περιφερειών στις οποίες παρουσιάζεται μείωση του πληθυσμού-  7. στην Ιρλανδία:  - στα δημόσια μέσα τοπικών μεταφορών,  - για οχήματα με κινητήρα που χρησιμοποιούν άτομα με ειδικές ανάγκες,  - για τη λειτουργία φάρων,  - για την παραγωγη αλουμίνας στην περιφέρεια Shannon,  - για αέρια πετρελαίου που έχουν υγροποιηθεί (LPG), το φυσικό αέριο και το μεθάνιο που χρησιμοποιούνται ως καύσιμα κινητήρων,  - για την αεροπλοΐα, εκτός των περιπτώσεων που καλύπτονται από το άρθρο 8 παράγραφος 1 στοιχείο β) της οδηγίας 92/81/ΕΟΚ,  - για τη ναυσιπλοΐα ιδιωτικών σκαφών αναψυχής-  8. στην Ιταλική Δημοκρατία:  - στα δημόσια μέσα τοπικής μεταφοράς επιβατών,  - για την αεροπλοΐα, εκτός των περιπτώσεων που καλύπτονται από το άρθρο 8 παράγραφος 1 στοιχείο β) της οδηγίας 92/81/ΕΟΚ,  - για τους κινητήρες που χρησιμοποιούνται για την αποστράγγιση περιοχών που έχουν πληγεί από πλημμύρες,  - για τη χρήση αερίων αποβλήτων υδρογονανθράκων ως καυσίμων,  - για τα ασθενοφόρα,  - για κατανάλωση στις περιφέρειες της Val d'Aosta και Gorizia,  - για κατανάλωση στις περιφέρειες Udine και Τεργέστης έως τις 31 Δεκεμβρίου 1994,  - για το μεθάνιο που χρησιμοποιείτια ως καύσιμο σε οχήματα με κινητήρες,  - για τις εθνικές ένοπλες δυνάμεις-  9. στο Μεγάλο Δουκάτο του Λουξεμβούργου:  - στα δημόσια μέσα τοπικών μεταφορών,  - για τα αέρια πετρελαίου που έχουν υγροποιηθεί (LPG), το φυσικό αέριο και το μεθάνιο-  10. στο Βασίλειο των Κάτω Χωρών:  - στις εγκαταστάσεις αφαλάτωσης,  - για τα αέρια πετρελαίου που έχουν υγροποιηθεί (LPG), το φυσικό αέριο και το μεθάνιο,  - για τις εθνικές ένοπλες δυνάμεις,  - για τα δείγματα πετρελαιοειδών που προορίζονται για αναλύσεις, δοκιμές για την παραγωγή ή για άλλους επιστημονικούς σκοπούς,  - για τους κινητήρες που χρησιμοποιούνται για την αποστράγγιση περιοχών που έχουν πληγεί από πλημμύρες-  11. στην Πορτογαλική Δημοκρατία:  - για την αεροπλοΐα, εκτός των περιπτώσεων που καλύπτονται από το άρθρο 8 παράγραφος 1 στοιχείο β) της οδηγίας 92/81/ΕΟΚ-  12. στο Ηνωμένο Βασίλειο της Μεγάλης Βρετανίας και Βορείου Ιρλανδίας-  - για τα δημόσια μέσα τοπικής μεταφοράς επιβατών,  - για τη ναυσιπλοΐα με ιδιωτικά σκάφη αναψυχής,  - για τα αέρια πετρελαίου που έχουν υγροποιηθεί (LPG), το φυσικό αέριο και το μεθάνιο που χρησιμοποιούνται ως καύσιμα κινητήρων,  - για την αεροπλοΐα, εκτός των περιπτώσεων που καλύπτονται από το άρθρο 8 παράγραφος 1 στοιχείο β) της οδηγίας 92/81/ΕΟΚ,  - για τη λειτουργία φάρων.  Άρθρο 2  Η παρούσα απόφαση απευθύνεται στα κράτη μέλη. Λουξεμβούργο, 19 Οκτωβρίου 1992. Για το Συμβούλιο  Ο Πρόεδρος  J. COPE   (1) Βλέπε σελίδα 12 της παρούσας Επίσημης Εφημερίδας. (2) Βλέπε σελίδα 19 της παρούσας Επίσημης Εφημερίδας.